
inisterio Publico y Cuerpo Policial di 
Aruba ta informa cu polis lo intensiva 


e manera di procede ora di posesion di arma 
di candela ilegal den e tempo venidero y na 
varios sitio na nos isla. Esaki relaciona cu e 
aumento di e cantidad di incidente di arma di 
candela na Aruba. 


For di cifranan di polis ta resulta cu posesion 
di arma di candela ilegal bao hobennan en 
particular, ta creciendo mas y mas. Polis ta 
papia di un ‘rumbo peligroso’. E aña aki so 
tabatin 18 incidente cu arma di candela conoci 
na polis y cu a wordo investiga tambe pa polis. 
Banda di esey tin incidentenan cu no a wordo 
gemeld nunca y di cual polis a haya sa via-via. 


En total a tuma 17 arma di candela y 6 arma 
di aire den beslag e aña aki. 


Violencia di arma di candela tin un impacto 
grandi riba e ciudadano. E por haci cu ta 
cuminsa reina un sentimento di insiguridad 
den comunidad. 


Siguridad ta ademas di importancia crucial 
pa nos turismo. Aruba ta conoci como un 
destinacion unda turistanan por sali riba caya 
trankil y sigur, na unda cu ta y na cualkier ora cu 
ta. Ministerio Publico di Aruba y polis ta pone 
balor na proteha y conserva e sentimento di 


Polis den 2022 a atende 18 
incidente cu arma di candela 


siguridad aki, tanto pa e ciudadano como pa 
e bishitante. Te aki e declaracion di Ministerio 
Publico. 


Maneho 


Tin algun aña caba cu a aumenta e castigo pa 
uzo y posesion di arma di candela. Ta haci un 
diferencia segun escala di seriedad di e caso. 
Por ehempel ta haci diferencia cu si haya e 
arma na cas scondi of warda den un cashi cu 
ora si haya arma den poder di un persona riba 
caya. 


Pa prome biaha ta cuminsa na un castigo di 
18 luna y e castigo ta sigui subi ora cu haya e 
mesun persona cu arma atrobe. 


Por bisa cu practicamente tur siman tin un 
caso den Corte pa posesion di arma di candela. 
Inclusive casonan di recidivista. 

urante un conferencia di prensa gerencia di Utilities 
hunto cu esnan di WEB y Elmar a anuncia aumento 


di tarifa no solamente di awa pero tambe di coriente. 
Ta papia toch di un aumento considerabel pa e homber 
chikito. 


Alfredo Koolman, director di WEB a splica cu e aumento 
aki ta bay wordo mira den e recibo di september awo, pero 
e aumento ta drenta na vigor entrante prome di augustus. 
Ambos aumento ta mas cu 20%. 


E structura di tarifa nobo cu solamente dos bracket lo trece 
un particion mas husto entre e clientenan residencial cu 
consumo di awa halto y cliente cu consumo abao. Ademas 
den e structura anterior tabata existi e posibilidad cu e 
residencianan cu entrada abao y consumo halto, lo a paga 
mas pa awa, mientras cu e residencianan cu entrada halto 
y consumo abao tabata paga menos. Door di introduci e 
tarifa di awa mas balansa, esaki por elimina e posibilidad 
aki. Pa loke t’e tarifa no residencial, e tarifanan ta subi di 
9,50 te cu 11 florin pa m3. 


Tin di remarca p’e tarifanan di agricultura no tin cambio 
cual ta 5,50 pa m3 basa riba compra minimo garantisa di 
10m3. 


D 


iabierna mainta Corte a dicta sentencia den 
e caso di un serie di acusacion contra Billy 


Piternella. E artista di Tattoo aki a wordo hiba 
dilanti basa riba keho entrega door di su ex 
amante. 


Aunke cu e ex amante a manda un carta despues 
di un luna cu e ta hala e keho aden, ambtshalve 
Ministerio Publico a sigui cu e caso, basa riba tur 
e declaracionnan cu el a duna y declaracion di 
diferente testigo. 


Tarifa di awa y coriente 


ta subi otro siman 


Cu e aumento aki tin di haber cu e situacion andando. Ora 
cu nan tin gasto mas halto di normal, nan ta ahusta prome 
den cas y despues ta mira kico ta calcula pa Elmar. 


Door di esaki a haya notificacion di WEB cu prijs di coriente 
lo subi, cu un aumento di por lo menos 23.9%. A delibera 
pa basta tempo cu nan stakeholder pa mira cua t’e miho 
forma pa ehecuta esaki. 


Ta importante pa sa cu loke bende, mas o menos 80% ta 
bay bek na WEB, cual t’e prijs cu ta cumpra coriente pa 
distribui na Aruba. E resto 20% ta pa e operacion do Elmar. 


Tin di sigui inverti den mantencion, den ekipo nobo, 
edificio nobo, mantencion di grid, etc. E team financiero 
di Elmar a haci tur posibel pa baha gasto, cual durante 
e ultimo dos añanan, a bin ta haci ahuste, demostrando 
asina con vulnerabel e negoshi ta y tambe na momento cu 
a experencia momento cu aeropuerto a cera su portanan. 


A pesar di hopi ehercicio, a yega momento cu no por 
absorba e aumento aki mas y mester a haci e calculo. 


Homber haya culpabel di maltrato, 
violacion y menasa di su amante 


Ministerio Publico a pidi un castigo di seis aña. 
Hues a haya e homber culpabel y el a rechasa tur e 
defensa cu aki ta trata di Kinky Sex cu ambos tabata 
di acuerdo cu ne, esta e amante tabata sa tur loke 
cu ta bay pasa. 


Corte no a mira motibo pa desvia y a duna un castigo 
di 6 aña tambe. 


E acusado tin dos siman di tempo pa apela e decision 
aki. 

aumento di prijs di coriente ta debi cu a subi e tarifa di energia 
cu N.V. ELMAR ta cumpra pa transmiti y distribui coriente. 


Den un carta pa su empleadonan mas trempan, prome cu e 
conferencia di prensa, gerencia a informa nan lo siguiente: Debi 
na e aumento di tarifa di energia cu nos ta cumpra, gerencia di N.V. 
ELMAR ta participa na su empleadonan cu entrante 1 di augustus 
2022 e prijs di coriente lo subi. ELMAR ta cumpra e energia cu WEB 
ta genera pa asina nos por transmiti y distribui coriente den tur 
bario di Aruba. 


E aumento di prijs di coriente ta debi cu WEB Aruba N.V. a subi e 
tarifa di energía cu pa motibo cu e prijs di HFO a subi cual tin un 
efecto directo den costo di generacion di energia pa WEB. 


E situacion aki ta trece cu ne un impacto riba e costo di energia 
di ELMAR. E aumento di prijs di coriente ta pa asina ELMAR por 
garantisa continuidad di servicio optimal di suministro di coriente 
den tur bario di Aruba, pagando nos proveedor cual ta WEB. 


Ta pidi comunidad tuma nota di e siguiente tabel cu ta indica e prijs 
di coriente nobo. 


N.V. ELMAR ta apela na comunidad di Aruba pa sea consciente cu 
consumo di coriente pa haci uzo di menos energia y spaar riba bo 
recibo di coriente. Tuma un momento tur dia pa revisa bo cas pa 
ranca plug of paga aparatonan cu no mester ta cendi. 


Den e carta tambe nan a splica e empleadonan lo siguiente. E 
motibonan pakico nan no por absorba e impacto ta pasobra e 
situacion aki por trece un impacto grandi riba costo di energia di 
ELMAR. Un 80% di prijs di coriente di ELMAR ta bay na paga e tarifa 
di energía y 20% di prijs di coriente di ELMAR ta bay na paga gasto 
operacional, gasto di personal, proyecto di inversion, proyecto di 
mantención. 


E margin pa operacion di ELMAR ta chikito pues no por absorba un 
aumento di tarifa diEnergía. Pa cada 1 cent cu ELMAR absorba ta 
nifica cu ELMAR lo perde alrededor 700 mil florin tur luna. 


“Nos no por absorba pasobra nos mester por sigui garantisa 
continuidad pa sigui suministro di coriente den tur bario di Aruba 
y paga WEB debidamente.” 


Elmar no por absorba aumento 


Ochenta porciento di 
entrada ta bay pa WEB 


Pa loke ta e pregunta di con ta varia hopi den e 
cantidad di dianan, a splica lo siguiente: “Nos sistema 
di administratie actual ta basa riba lesamento di 
meters y no ta permiti pa extrapola na un cantidad di 
dia specifico. E momento di lesa e meter ta afecta e 
cantidad di dianan door di dianan liber of weekend, 
pero ta purba pa mas tanto posibel pa mantene entre 
27-33 dia di consumo. Nos por explora e posibilidad di 
stabilidad di dianan den factura.” 


Pa loke ta e tarifanan nobo, e sistema di prijs di coriente 
tabata social caba y a keda social. Esun cu uza menos, 
ta paga menos. Y ta sigura cu ELMAR tin oido pa 
comunidad y semper ta purba tene esaki na cuenta. 


E prijs di coriente nobo ta un sistema cu e miho 
posibilidad pa maneha inflacion. CBS ta calcula e 
inflacion. Un componente di e calculacion ta prijs di 
coriente. A mantene e prijs di coriente residencial mas 
abou posibel pa asina frena e inflacion directo. 

yron Dudley Robsen Todd a trata di 
suavisa su acto cometi. A nenga un di 


e acusacionnan. A pesar di esaki, Corte a 
conclui cu e ta culpabel y a haya un castigo 
igual di loke cu Fiscal a pidi. 


Todd di 23 aña a wordo acusa di posesion di 
arma di candela, di a los tiro riba un persona, 
kende a scapa milagrosamente, y tiramento 
den un caya den Dakota. E ultimo el a nenga 
di a comete e delito. 


Aunke cu fiscal mes a trece e acusacion aki 
dilanti, den Corte, durante su rekisitorio, el 
a dicidi di pidi Corte laga e acusado liber di e 
acusacion aki pa motibo cu e no tin prueba 
den e caso aki. 


E ta un caso cu a tuma luga dilanti di Blue 
Moon y e discusion, el a bisa, a surgi sin 
motibo. Un cantidad di Polis a wordo manda 
na e sitio unda cu e acusado a resisti contra 
su detencion. El a bisa cu esaki tabata pa 
motibo cu e Polisnan a maltrat’e. 


El a bay na e sitio cu un arma di candela 
den su poder. E problema a surgi ora cu el 
a bay papia cu un conoci di dje eydilanti. El 
a bisa cu ta dos homber na e sitio ta esun 
cu a busca confrontacion, sin motibo, y cu 
nan tabatin arma cu nan. Sinembargo, riba 
e video no por mira nada. Solamente por 


Seis aña pa homber cu a 
tira dilanti Blue Moon 


mira e acusado ta los e tiro y e hendenan 
coriendo. 


A hay’e culpabel di intento di asesinato, 
culpabel di resisti su detencion y culpabel di 
posesion di arma di candela. A declar’e liber 
di e tiramento den Pindastraat. 


Mescos cu fiscal, Corte no ta haya proba 
defensa propio. A bisa cu no a proba cu e 
persona di berdad tabatin un arma, manera 
e acusado a bisa den su declaracion. Nada 
di esaki por a mira riba e video. Awo, si esey 
tabata berdad, e no ta hustifica cu e acusado 
a tira riba e otro persona. 


A mira cla riba e grabacion cu Todd tabatin 
e arma y a dal e homber cu esaki. Despues 
di un lucha, el a logra los y asina mes Todd a 
bay su tras y a los tiro den su direccion. 


A tene cuenta cu e tiramento a sosode den 
un luga publico y por a mira riba e video con 
hopi hende tabata core den tur direccion 
ora cu tiro a cay. Ta suerte cu no tabatin mas 
hende a resulta herida. E sucedido a afecta 
comunidad y a causa miedo. 


Tur esaki a pone cu Corte a bay di acuerdo 
cu e exigencia di fiscal pa duna un castigo di 
6 aña. 

in desaroyonan politico tumando luga cu ta dunando 
indicacion cu un eleccion nobo, ta cuestion di algun 


siman, kisas algun luna pero cu tur probabilidad cu e 
actual gobierno di coalicion, lo no yega fin di 2022. 


AWEMainta a publica e siman aki di actividadnan 
politico tumando luga den bario caminda bishitanan 
na cas di votadonan a bin ta tumando luga mientras 
cu tin algun partido cu a manda nan comision nan di 
campaña cuminsa tuma contacto cu nan votadonan, pa 
para cla pa un periodo di campaña pa un eleccion nobo. 


Gabinete Wever Croes II a hinca su mes y e pais den un 
situacion delicado cu e conflicto cu Hulanda, caminda 
tin un KB colgando riba cabes di e gobierno pero no tin 
mucho claridad kico CAft kiermen cu esaki. 


Prome Minister Evelyn Wever Croes a hala hopi 
atencion for di diabierna siman pasa ora cu el a sugeri 
cu na Hulanda e lo a reuni cu Secretario di Estado 
Alexandra van Huffelen riba e reinstitucion di 5% di 
salario di trahadonan publico cu despues a resulta cu 
no tabatin reunion y no tabatin dialogo riba e asunto 
aki, a cu gobierno di Aruba for di luna di Juni a duna 
ordo na departamento di finansa pa paga e 5% aki den 
salario di Juli. 


Cu esaki lo bay tin su consecuencianan pa gabinete 
Wever Croes ta un hecho y e solo hecho cu e siman aki, 
Minister Presidente siendo riba vacacion na Hulanda, 
a reuni cu entre otro Presidente Gradus di CAft pero 
tambe a efectua algun bishita no oficial na Arubahuis 
y tambe a asisti na otro actividadnan, dunando e 
impresion cu tur esakinan tin di haber cu propaganda 
politico. 


Propaganda di gobiern pero en particular di 
parlamentario y ministernan di partido MEP cu ta duna 
indicacion cu e partido a cuminsa c’un tipo di campaña 


politico pa un desaroyo politico cu lo bay tuma 
luga dentro di poco. 


Ultimo dies dianan por mira Ministernan ricibi tur 
elogio pa algun decision cu nan a tuma, caminda 
a exagera den esakinan, entre otro e forma con 
Minister Endy Croes a presenta un supuesto 
areglo cu un bando di Canada relaciona cu Lotto 
pa Deporte. 


Minister Rocco Tjon despues a wordo elogia pa 
algo cu el a haci pa Cuerpo di Bombero relaciona 
c’un truck nobo pero a bin resulta cu e truck ainda 
no por mira accion ya cu e falta algun piesa prome 
e por wordo uza. 


Kisas e base principal cu a wordo poni pa un 
eleccion a tuma luga dia 11 di Juli ultimo, ora cu 
Minister di Finansa a papia di e rol di partidonan 
chikito, cu ta mucho chikito pa tuma decisionnan 
grandi ora c’un pais ta rekeri decisionnan grandi 
pa e Sali dilanti. 


Palabranan cu a laga hopi hende confundi, sigur 
e partner di gobierno cu ta RAIZ cu ta e partner 
chikito den e coalicion actual y tur esaki, mirando 
e ultimo desaroyonan cu ta bin dilanti tur e dianan 
aki, ta pone cu MEP lo a cuminsa su campaña 
pa desolve Parlamento, haci e gobierno uno 
transitorio pa despues busca un mandato total 
for di pueblo di Aruba sin cu e tin mester di otro 
aliadonan politico pa forma un coalicion atrobe. 


Pues dianan interesante ta dilanti porta pa loke 
ta e aspecto politico caminda e actividadnan ta 
creciendo sin duda, hasta di partidonan cu no tin 
representacion den Parlamento. 


For di 11 di Juli caba 
Partido MEP cu base pa campaña 


pa mandato total for di pueblo 

obierno ta trahando pa presenta un 
Memorando Financiero y Economico 


nobo adapta na e realidad financiero 
despues di e pandemia di COVID 19 


Aruba su economia y finansa publico a 
keda afecta pa e pandemia di Covid 19. 
Nos Pais a perde un tercer parti di nos 
economia den aña 2020, pero Aruba ta 
recuperando grandemente. No obstante e 
recuperacion, e pandemia a laga su marca 
atras den Aruba su finansa publico. 


Te ainda Aruba su economia no a recupera 
na e nivel di aña 2019 y hunto cu ne e 
entrada pa e caha di Gobierno ainda no 
a recupera completamente. Banda di 
un caida den entrada, Aruba su finansa 
publico a wordo aun mas debilita pa e 


Minister Maduro di Finansa ta informa: 


Ta traha un FEM2 pa 


adapta na e realidad nobo 


debe grandi di 915 miyon florin cu Aruba mester a traha na 
Hulanda pa asina por a surpasa e efectonan di e pandemia. 


E situacion financiero ta haci hopi dificil pa Aruba tene su 
mes na e normanan financiero cu a wordo stipula prome cu e 
pandemia. Debi na e cambio den e panorama financiero y pa 
evita discusionnan den e esfera di supervision financiero di 
Aruba, Gobierno di Aruba ta haya prudente y necesario pa traha 
un Memorando Financiero y Economico nobo. 


Den e documento aki lo describi e situacion financiero y 
economico manera cu e ta na e momentonan aki, lo stipula 
normanan financiero realisabel y lo indica e pasonan cu Gobierno 
mester tuma pa por yega na un finansa publico manehabel pa 
Pais Aruba. 


Esaki ta e mesun trabou cu Gabinete Wever-Croes a haci na inicio 
di su gobernacion na aña 2018 den e Financieel Economisch 
Memorandum FEM cu despues a desemboca den e Protocol cu 
Hulanda di november 2018. 


E momento a yega pa Aruba traha riba un FEM 2 cu lo mester 
sirbi como guia pa nos Pais bay dilanti. Pa e motibo aki e siman 
aki Minister President y Minister di Finansa a reuni cu e meta 
pa haya e yudansa necesario pa un FEM2 por wordo traha pa 
Aruba. Gobierno ta trahando pa por presenta e FEM 2 aki mas 
pronto cu ta posibel. 

ecientemente e CdC 
di Aruba, di Corsou y 


di Sint Maarten a reuni 
hunto na Corsou y e 
reunion tabata uno hopi 
fructifero. E Camaranan 
ta desea di traha hunto 
pa logra crecemento di e 
economia di nan Pais. 


E organisacion nan a 
delibera riba diferente 
temanan, manera reforma 
fiscal, landspakket, debe 
cu Hulanda, digitalisacion, 
UBO 
register 
y 
e 


habrimento di e frontera 
cu Venezuela. 


CdC di Aruba y Corsou ta 
desea pa e frontera cu 
Venezuela habri y a reuni 
caba cu CdC di Venezuela 
y Fedecamaras encuanto 
e topico aki. 


Habrimento di e frontera 
cu Venezuela ta den 
beneficio di tur dos isla ya 
cu esey lo trece cu ne cu 
por importa productonan 
na prijs mas economico, 
mirando cu e gastonan di 


Reunion Tripartite di KvL di 
Aruba, Corsou y Sint Maarten 


transporte (fleta) lo ta hopi 
menos. E organisacionnan 
lo 
sigui 
pone 
enfasis 


pa habri e frontera cu 
Venezuela. 


Tambe tabatin hopi interes 
di Corsou y Sint Maarten pa 
e sistema di digitalisacion 
cu Aruba ta uza pa su 
registronan. Aruba ta e unico 
cu ta uza un plataforma 
digital. Aruba lo intercambia 
informacion cu nan di e 
proceso y beneficionan di 
digitalisacion. 


Si 
ta 
di 
remarca 
cu 


actualmente Aruba ta e 
unico isla cu tin e obligacion 
pa ley pa establece un 
registro di UBO (Ultimate 
Beneficiary 
Owner). 
E 


obligacion aki lo trece hopi 
trabao pa CdC Aruba, pero 
tambe mas obligacion y 
trabao pa cada compania cu 
mester registra y actualisa 
nan datos den e UBO 
register. 


Referente na e reforma 
fiscal, cada isla tin diferente 


leynan fiscal. No tin mucho 
informacion di e cambionan 
cu lo wordo treci y tampoco a 
ricibi un concepto di ley di e 
reforma fiscal. 


E Camaranan ta hopi contento 
di por a reuni hunto pa 
trata diferente topiconan di 
atencion comun y a palabra 
cu lo sinta hunto atrobe pa 
delinea 
nan 
consehonan, 


informacion 
y 
accion 
cu 


ta 
concerni 
e 
diferente 


topiconan. 

ia 15 di juli ultimo, minister di naturalesa, Sr. Ursell 
Arends, a reuni cu un grupo grandi di piscado di harpoen 


(“spearfishers”). Aki a splica na e grupo e intencion di e 
minister pa regula spearfishing por medio di legislacion, en 
bes di prohibi’e por completo. E intencion tabata pa introduci 
un maneho nobo entrante 1 di augustus 2022, pero a splica 
cu pa brinda suficiente espacio pa inclui tur stakeholders den 
e proceso, e periodo di e gedoogbeleid actual a ser extendi 
mientras e maneho nobo ta wordo concretisa. 


Conforme palabracionnan haci, minister Arends tabata tin 
e oportunidad pa dialoga cu stakeholders (profesional-, 
autoridad-, piscado- y ambientalistanan) riba e tema di 
regulacion. For di e grupo di piscado, a apunta un total di 
seis (6) persona cu ta forma parti di e sesionnan pa finalisa e 
maneho definitivo. 


E personanan apunta ta practica e actividad, y asina por 
brinda conocemento y experiencia for di e banda di piscador, 
pa crea un maneho cu por ser carga pa e partidonan envolvi. 
E personanan aki ta: Frederick Quandus, Marvin Thiel, 
Edward Dirksz, Bogdanovic Carolina, Jonathan Koole y Aby 
Kock. 


Basa riba combersacionnan amplio cu stakeholdernan y 
tumando den consideracion rapportnan, tratadonan y 
consehonan ta yega na e conclusion cu base amplio cu 
speervissen (“spearfishing”) ta un di e formanan mas 


Maneho nobo di Spearfishing 
extendi entrante 1 di augustus 


sostenibel di pesca, semper y cuando esaki ta bon regula y 
controla. 


“Maneho ta wordo traha den pueblo y cu pueblo”, minister Arends 
ta declara. Cu e maneho nobo por laga spearfishing tuma luga na 
un forma controla y na un forma cu por promove sostenibilidad via 
cooperacion den e.o. colecta datos. Minister Arends ta contento 
di e progreso y colaboracion cu tin, y ta spera di por termina e 
proceso di introduci e legislacion pa spearfishing na un forma 
responsabel y eficiente. 

& T A R A B E A C H R E S O R T 


A 
RUBA- 29 di juli 2022. Casonan di Monkeypox 
ta sigui keda raporta na World Health 
Organisation (WHO) for paisnan no endemico 
cu otro palabra paisnan unda anteriormente no 
tawata conoce casonan di Monkeypox. 


Apesar cu tur persona sin importa sexo, 
rasa of edad por contrae Monkeypox, datos 
internacional ta indica cu 98% di casonan positivo 
raporta ta bou di grupo di hombernan cu ta tene 
relacion sexual cu homber (miho conoci como 
MSM), entre e edad di 18 pa 50 aña. E riesgo di 
contagio ta mas grandi bou di hombernan cu ta 
tene relacion sexual cu homber frecuentemente 
y esnan cu tin mas cu un pareha. 


Tumando e data aki den consideracion, ta 
importante pa alerta e grupo di personanan aki 
riba nan risico pa contrae e virus. Un persona 
por keda contagia cu Monkeypox door di mishi 
cu material of obhetonan di un persona infecta 
pero e risico mas grandi di contagio ta di hende 
pa hende door di contacto hopi cerca (cara 
cu cara, cuero cu cuero, boca cu boca) cu un 
persona infecta. Contagio por sosode door di 
contacto cu blaar of heridanan riba cuero di e 
persona infecta ora di mishi, caricia, brasa of 
sunchi pero tambe durante sex oral, vaginal of 
anal cu un persona infecta. Na momento cu un 
persona bin den contacto cu e virus e lo por 
cuminsa presenta e prome sintomanan entre 5 
cu 21 dia despues di e contacto. 


Sintomanan di Monkeypox ta encera, keintura, 
dolor di cabes, kliernan hincha, dolor di curpa 
y cansancio. Entre 1-3 dia despues di keintura, 
ta aparece rash na un of mas parti di e curpa 
y despues e rash ta haya blaar cu poes. Si bo 
persona ta cay bou di e grupo di risico mas grandi 
menciona aki riba y bo a bin den contacto cu un 
persona cu despues a resulta di tin Monkeypox, 
no duda pero tuma contacto cu bo dokter di 
cas of den caso di un persona no documenta 
(illegal) por yama DVG na 5224200 y isola bo 
mes. Bo dunado di cuido lo sa di instrui bo pa 
haci e testnan necesario y lo sigui monitor bo 
salud a base di e gravedad di bo sintomanan. 


Pa preveni di keda contagia cu Monkeypox ta 
importante pa evita contacto demasiado serca 


DVG ta manda un alerta pa e grupo di risico 
mas grandi segun informacion internacional 


cu hende malo. E grupo di risico homber cu tin relacion cu homber 
(MSM) ta wordo conseha pa limita encuentro of actividadnan unda 
tin intercambio di diferente pareha sexual. Apesar cu no ta comproba 
ainda cu Monkeypox ta sexualmente transmisibel, tampoco por 
descarta cu e no ta. 


Pa mas informacion like nos Facebook page Directie Volksgezondheid 
DVG Aruba, subi nos website www.dvg.aw, yama nos na 5224200 of 
mail nos na servicio@dvg.aw 

COMUNIDAD 


P 
arlamentarionan di AVP no por soporta cu evaluacion di 
Aruba pa CFATF a score un resultado excelente. Nan ta 
rabia y ta busca tur moda y excuus fofo pa critica y no mira con 
bon un Gobierno di MEP ta traha pa evita cu Aruba ta haya 
mal nomber internacionalmente. Cu tempo CFATF tambe 
a mira e diferencia ora MEP ta mando y ora ta toca AVP pa 
goberna Aruba. Lesa pa bo mes con AVP su ‘trackrecord’ ta 
cerca CFATF. 


Negoshi cu mafioso 


Aruba a paga miyones na garantia pa hotelnan cu nunca a 
wordo traha, pasobra ex Minister President Henny Eman 
a bay haci negoshi cu e mafioso Italiano Spartago Ghini. E 
‘onderonsje’ aki sali Aruba hopi caro y nos tur mester a paga 
di aña 1993 te na aña 2018 pa e fechoria aki. Mike y AVP a 
tene man cu Kiko Gomez, un homber cu a mata un cantidad 
di hende, pa haci negoshi cun’e di hiba fruta di Aruba pa 
Colombia dunando un areglo special na Aduana di Aruba. 
Sin lubida e caso di El Pollo Carvahal di e Cartel de los Soles 
cu kende AVP tabata tene man y cu Dowers a laga bay y pa 
despues e wordo extradita. Full AVP a lubida con nan tabata 
fiesta na e cas na Sero Colorado? Kizas Mike de Meza si ta 
corda, ya cu nos tur a yega di wak e potret di De Meza sinta 
ta dal drinks cu El Pollo y Rincon den restaurant. Y laga nos no 
lubida riba Roberto Rincon cu ken AVP a haci negoshi y duna 
tereno pa traha negoshi grandi dilanti WEB y kende tambe 
a cumpra e edificio grandi net dilanti di VNO. Rincon ta cera 
na Merca pa a cumpra gobernantenan y laba placa y ken por 
sigura nos cu e no a cumpra Eman y De Meza cu placa haya 
na un manera ilicito? No ta De Meza a subi private jet bay 
Houston tene ‘onderonsje’ na mansion di Rincon? 


E lista di Martin Ras 


Nos no por lubida con Aruba su cara a wordo bergonsa pa 
AVP ora KB a yega pa Minister di Husticia Vos riba peticion 
di e mesun Henny Eman cu a bay de acuerdo pa Hulanda 
investiga su colega minister di Husticia y colega di partido 
AVP. Ta ken no ta corda e lista di Martin Ras cu tabata 
Hefe di Veiligheidsdienst di Aruba? Acaso AVP a lubida con 
Hulanda a manda mariniers drenta oficina di nan Minister di 
Husticia pa pasa man pa documento y bay hiba nan warda na 
Marinierskazerne pa nan por a keda save? Berguensa esaki 
tabata pasobra e lista a mustra con AVP tabata tene man cu 
baho mundo. 


Wowo di US State Department riba AVP 


‘La luna que brilla’ y ‘Diamante negra’ tabata e nomber 
cu e Mericanonan a duna Eman y Vos e tempo eynan. US 
State Department tabata tin wowo hancho habri riba nan 
movecionnan, te cu na Miami nan a drenta camber di hotel 
di Aruba su Minister di Husticia di AVP pa pasa man bay cu 
su maletin. No ta zomaar ta drenta camber di hotel di un 
minister. Acaso tur hende a lubida esaki tambe? 


Partido MEP ta denuncia: 
AVP tin ‘trackrecord’ largo di pone cara di Aruba na 
berguensa ora ta trata di corupcion y labamento di placa 


Racetrack den Hospital 


Aruba a paga miyones tambe pa un proyecto di Racetrack 
cu nunca a bin na Sero Colorado. Manera cu AVP a bin na 
poder nan a bolbe busca e mesun sr Sanchez di Racetrack 
pa traha nos Hospital. E mesun compania aki liga na AVP 
cu a haci un desaster cu construccion di un hospital pa 
mucha na Miami, e mesun compania aki AVP a pusha den 
nos Hospital y awe nos ta pagando 29 miyon florin pa aña 
sin cu e Hospital ta cla y cu yen problema di construccion. 


Minister y Parlamentario den man di Husticia 


Ex Minister Tico Croes ta e unico minister sentencia pa 
corupcion den e caso di Fondo pa Desaroyo di Aruba. 
Asina cu AVP a yega na mando, Mike Eman a core trek 
in e caso pa asina Tico no mester a paga un cen preto 
y por a bay sconde na otro Pais. Wak Benny awo ta den 
man di Husticia, bay KIA y keda cobra na Parlamento. Paul 
tambe mesun cos den man di Husticia paso e tampoco 
por a scapa di AVP su Universidad di corupcion. No lubida 
riba e Parlamentario di AVP cu mester a entrega su stul 
den Parlamento y tuma retiro for di partido paso elo a 
tuma placa bou man pa tereno. Ki dia Mike a sali condena 
Benny pa esaki? 

en su discurso di diadomingo ultimo, Premier 
Evelyn Wever-Croes a elabora riba e situacion 


actual di Aruba. Ainda Aruba no a sali completamente 
di e efectonan di e pandemia, pero e trabou duro, e 
dedicacion, e disciplina y e determinacion di henter 
Aruba, ta dunando su frutonan. 


“E pandemia mundial, Covid 19, ainda tin su efectonan 
riba nos pais. Nos no a ni cuminsa sali for di e crisis ey 
drechi, cu nos a haya nos cu e efectonan mundial di e 
guera na Ukraina, y e efecto cu esaki tin riba tur prijs na 
Aruba, especialmente prijs di gasoline. Companianan di 
utilidad WEB y Elmar tambe a bati na porta cu e prijs 
internacional di fuel a dal nan duro. 


Nos tin nos retonan keto bay pa cu finansas publico, 
y nan ta preocupante ainda, p’esey e discusionnan cu 
CAft tin nos atencion completo. 


Nos ta diferencia di opinion cu CAft principalmente 
den e conclusion cu Aruba no a haci suficiente, segun 
CAft, pa baha e déficit. Nos Gobierno di Aruba no ta di 
acuerdo cu esaki. Esaki por por wordo ilustra a base di e 
percentage di e deficit di nos GDP. 


- 
Prome cu pandemia, 2019, nos tabata tin un 
presupuesto balansa, hasta un surplus chikito di 
4 miyon florin. 


- 
Aña 2020, e deficit tabata 16% di GDP, debi na 
Covid-19. 


- 
Aña 2021, nos a baha e deficit te na 9% di GDP. 


- 
Aña 2022, nos a proyecta un deficit di 4.6%, y 
awor nos a logra baha e deficit di e aña aki na 
mas o menos 2.4%. 


- 
Pa aña 2023, nos ta proyecta un deficit di 0.6% 
di GDP. 


Pues di un situacion sano prome cu pandemia, pa 
16% pa 9% pa 2% pa 0.4%, den apenas 3 aña. Esaki ta 
resultado di e vision y trabou hopi duro di henter nos 
pais. 


Discurso Nacional di Prome Minister: 


Aruba ta marchando 
padilanti cu optimismo 


Sinembargo, mi ta sigur cu bo ta di acuerdo cu mi, cu 
Aruba NO mester di mas crisis na e momentonan aki, 
Aruba mester wordo brinda un oportunidad husto 
pa sigui traha y haci loke nos ta haciendo pa sigui 
progresa y recupera. 


Esey mester ta e prioridad awor, pa nos cada un 
yuda otro, pa cada pais den Reino yuda otro. 
Ora cu pandemia a dal, nos tabata e pais mas 
vulnerabel den mundo cu a wordo golpia mas duro 
economicamente. 


Nos pueblo a sufri, perdiendo sernan keri y bibando cu 
menos entrada, sacrificando cu speransa y fe den Dios 
cu e calamidad aki lo pasa y cu nos lo recupera pronto. 
Awe Aruba ta un di e islanan cu mas ta progresando 
economicamente den Caribe. 


Pues awor no ta momento pa stroba e progreso aki, 
ni door di algun Partido of gruponan cu interes scondi 
den nos comunidad, ni door di ningun hende ni pais. 


Mi ta pidi tur ciudadano pa keda positivo. Tambe pa 
no bay tras di noticia negativo sin verifica prome. 
Temponnan duro no ta dura pa semper, si nos ta uni 
cu solidaridad pa sigui persevera cu fe, speransa y 
amor pa nos Pais. 

entral di polis a dirigi un patruya pa casnan di 
pueblo na Bushiri pa hobennan baldadi ocasionando 


problema den e bari pero na mes momento e central a 
informa polisnan cu lo por spera problema na e sitio 
cu e hobennan aki. Segun e indicacion ta cu tin un 
proyecto cu a inicia den e bario aki y durante di dia nan 
lo a hiba algun motorcicleta for di e sitio loke a pone cu 
e hobennan a rabia. 


Ora cu polisnan a yega na e sitio nan a bin nota cu 
desconocinan a pone tres containter di sushi riba 
caminda blokiando trafico di ambos banda pero polisnan 
a baha pa kita esakinan for di e caminda pa trafico por 
sigui pasa normalmente. 


Sinembargo na momento cu e oficialnan di polis tabata 
haciendo esaki, un tipo di molotov cocktail a Sali cay 
cerca di nan na algun meter di distancia di e polisnan. 


Mesora a bay controla den vecindario pero no a topa 
cu ningun hende pero ta trata sin duda di un caso hopi 
serio mes. 


Polis ta para auto sospechoso 


cu cuater hoben aden 


D 


iahuebs anochi algo prome cu mey anochi, 
central di polis ta ricibi informacion riba un auto 


Nissan March color shinishicu glasnan preto coriendo 
den forma iresponsabel riba caminda grandi bumo pa 
Oranjestad. 


Segun e denuncia e auto tabata pasa otronan tabata 
cera e autonan aki di tal forma cu e por a ocasiona un 
accidente y mesoera central a dirigi algun patruya pa 
trata di para e auto aki. 


Segun e informa ricibi, den e auto lo tabatin cuater 
hoben y cu hasta nan lo tabatin un arma di candela 
den nan poder y dado momento central a notifica cu 
e auto aki lo a drenta caminda di Franse Pas y tabata 
rumbo pa Sabana Basora. 


Na altura di un e negoshi Balashi, dos patruya a 


tuma nota di e auto aki cu a pasa banda di nan bayendo 
direccion contrario y mesora nan a ordena chauffeur di e 
auto pa para loke el a haci tame. 


Mirando e informacion cu central a ricibi, polisnan a 
tuma precaucion na momento di baha pa controla e auto 
y e hobennan aden, ordenanando nan un pa un pa baha 
for di auto listrando tur pa posecion di arma di candela. 


No a haya nan cu arma di candela pero si a bin haya 
un saco chikito di plasti cu marihuana aden caminda e 
hoben di inicia V a admiti cu esey ta di su persona y den 
un schoudertas tambe a bin haya un cantidad limita di 
marihuana y tur a wordo confisca pa polisnan. 


E chauffeur di e auto tabatin inicial J y e otronan tabata 
di inicial T, C, y V y tur a ser atendi pa polisnan na e 
sitio. 


Molotov coctail tira riba polis 


CANDELA CONTAINER 


E cos no a caba eynan na Bushiri ya cu pa banda di 
10.45 di anochi polisnan a wordo dirigi un biaha mas 
pa e compleho di cas na Bushiri caminda lo a cende 
run container di sushi na candela. Varios unidad a 
wordo dirigi na e sitio y na caminda a wordo informa 
pa central cu a ricibi informe cu esunnan cu a cende e 
container na candela, lo ta sinta den un auo blanco y 
un auto shinishi dilanti di un di e flatnan. 


En berdad polisnan ta bin topa cu ambos auto staciona 
cerca pero no tabatin ningun hende sinta den e auto 
of tabata den cercania di esaki y tabata trata di un 
auto blanco marca Hyundai modelo Eon y un auto 
shinishimarca Toyota modelo Vitz. 


Ambos auto tabatin nan yabi den e contact y riba ordo 
di central di polis, a dicidi di confisca yabinan, lock 
e autonan y hiba e yabinan warda di polis caminda e 
doñonan por pasa busca esakinan. 

ialuna mainta a inicia e di dos siman di IBiSA Kamp, 
tanto den bario di Savaneta y tambe na Noord. 


Tur dos localidad tabata full, pa muchanan di 6 pa 12 
aña. 


Den bario di Noord e muchanan tabata na Frans Figaroa 
y aki durante dianan di siman a haci actividadnan 
fisico y deportivo, tambe a haya diferente charla y 
demostracion di Sciencia y Tecnologia. 


Di “Space & Nature” tabata presente Jeremillo Maduro 
y tambe Kathy Maduro kende a duna charla tocante 
sonido, vibracion y tambe tur locual cu ta trata di 
sciencia y astronomia, a haci demostracion cu e 
muchanan di diferente manera y asina nan a siña di 
esaki. 


Tambe “Cuerpo di Bombero” a duna demostracion y 
kico tur ta haci den e trabao aki. 


Di parti di IBiSA mes Sra. Patty Portier a duna 
demostracion di energia statico na e muchanan, cu 
blaas, glitter, koffie y salo, tambe a traha “slime” cu e 
muchanan. 


“Elevate” a duna demostracion di con pa schakel 
coriente, instala switch cu bombio, tambe a duna 
charla con ta haci diseño den forma di 3D y tambe con 
ta haci print di 3D. 


Sigur muchanan a siña hopi mas cos durante e di dos 
siman di IBiSA Kamp cu ta yega su final awe diabierna 
y asina ta prepara pa di tres siman cu ta bay ta na IBiSA 
San Nicolaas y tambe na Centro Hubenil Washington. 


Pa e siguiente siman ta bay tin programa di arte, baile, 
musica, deporte y actividad fisico. 


Keda pendiente pa mas informacion di IBiSA tanto den 
prensa local y tambe riba medionan social. 


“E di dos siman di IBiSA Kamp-Sciencia 
y Tecnologia tabata hopi interesante” 

or di International Weightlifting Federation y Federacion Panamericano 
de Levantamiento de Pesas, Aruba Amateur Weightlifting Association 


a ricibi un invitacion pa Sr. Hugo Themen participa como referee 
internacional na e Campeonato Panamericano de Mayores cu ta wordo 
teni for di 22 pa 30 di juli 2022 na e ciudad di Bogota, Colombia. 


En total a wordo invita 36 referee internacional di e continente 
Panamericano pa dirigi e competencia di weightlifting cu un participacion 
di mas cu 500 atleta. E evento aki ta clasificatorio pa e Weganan 
Panamericano cu lo tuma luga na Chile den 2023. Hugo a participa 
tambe na e Congreso Panamericano cu a tuma luga den hotel Wyndham 


na Bogota cu tema nan hopi 
interesante pa e deporte di 
pesas. 


Aruba Amateur Weightlifting 
Association ta manda palabra 
di pabien na Sr. Hugo Themen 
como referee internacional 
den 
e 
Campeonato 


Panamericano de Mayores 
cu a tuma luga na ciudad di 
Bogota, Colombia. 


Hugo Themen como referee 
Hugo Themen como referee 
internacional na Campeonato 
internacional na Campeonato 


Panamericano na Bogota, Colombia 
Panamericano na Bogota, Colombia 

Presidente di FC Barcelona, Joan Laporta ayera a sosprende 
tur medio di comunicacion declarando cu e ekipo Catalan lo 
bay reuni cu e super astro Leo Messi, pa e regresa Barcelona 
pa despues retira como hungado di e ekipo aki. 


Na e momentonan aki Messi ta hungando cu Paris Saint 
Germain y tin un contract pa un temporada mas pero si ta 
pa Laporta, Barcelona lo busca pa contrata Messi despues di 
esey pa e retira den e ekipo cu el a duna asina tanto gloria. 


Laporta sinembargo a mustra cu ainda nan no a papia cu 
Messi riba su regreso pa Barcelona pero sin duda e reunion 
aki lo bay tuma luga ya cu e presidente ta kere cu ta mas 
cu logico pa e hungado Argentino caba su carera den e 
organisacion cu el a inicia tur cos. 


RONALDO PORTUGAL: 


Opcionnan pa Ronaldo hunga pa un otro ekipo cu no ta 
Manchester United, ta birando dia pa dia mas limita y ayera 
a surgi otro rumor cu tin e posibilidad cu e astro Portugues 
lo por bay hunga pa Sporting Portugal cu si ta clasifica pa 
hunga den Champions League. Sinembargo no ta un ekipo 
cu Ronaldo tabata anhela pa bay hunga p’e ya cu e kier 
hunga den un ekipo di renombre mundial y Sporting no ta 
cay den e categoria aki. 


Mientras tanto su bishita na United e siman aki parce no 
a trece mucho solucion y aparentemente el a suplica 
dirigentenan di e ekipo, pa disolve su contract pa e por 
busca un otro ekipo pero Manchester United a pone bon 
cla cu nan no tin intencion di bende e hungado. 


RONALDO CONFLICTO: 


E reunion entre Ronaldo y entrenado Ten Hag y dirigentenan 
di United, no a bay mucho bon y apesar cu no tin declaracion 
oficial di ningun di dos banda, algun medio di comunicacion 
a insinua cu Ronaldo no tabata contento cu loke el a scucha. 


Erik tern Hag a demostra cu e ta un entrenado cu ta insisti 
riba disciplina y respet pero dado momento Ronaldo lo a 
menasa di bolbe trece desunion den camerin di e ekipo, 
manera tabata e caso temporada ultimo cu a pone cu e 
ekipo no a logra di clasifica pa Champions League. 


Ten Hag dado momento a mustra Ronaldo cu esey e lo no 
tolera ya cu el a bin ta kibrando cu e grupitonan aki caba y 
esunnan cu no ta tene nan mes na regla, lo no hunga. 


MENASA FRENKIE: 


Joan Laporte Presidente di Barcelona ta insisti cu e medio 
campista Hulandes, Frenkie de Jong, tin cu entrega parti di 
su salario si e kier sigui hunga cu e ekipo Catalan. Durante 
di un conferencia di prensa na New York, e presidentre 
a mustra cu lo haci tur lo posibel pa e Hulandes keda cu 
Barcelona pero cu e condicion cu e tin cu entrega gran parti 
di su salario pa esaki sosode. 


Barcelona debe de Jong hopi placa, placa cu hungadonan a 


Redo di futbol 
Redo di futbol 
Messi tin cu retira como hungado di Barcelona 
Messi tin cu retira como hungado di Barcelona 


entrega durante di pandemia pero cuj nan a ser priminti 
di lo haya esaki bek y ta placa cu representantenan di e 
hungado ta exigiendo pero Laporta mes a hinca su mes 
den un situacion dificil ultimo dianan. 


Con Barcelona por hustifica e hecho cu no tin placa pa 
de Jong pero e ekipo a inverti mas cu 140 miyon den 
tres hungado como refuerso y ta trata aki di Robert 
Lewandowski, Raphina y awor Jules Kounde cu a wordo 
cumpra for di Sevilla. 


DeJong a nenga di bay hunga pa Manchester United pero 
awor ta sinta den un ekipo cu no kier mire mas den e 
organisacion pero e lo costa Laporte hopi mas placa pa 
laga no hunga pero e tin cu pague tog tur loke nan debe. 


AJAX ITALIANO: 


Un biaha mas e ekipo di AJAX ta bay firma otro hungado 
hoben cu ta hungando den futbol Italiano di21 aña, esta 
Lorenzo Lucca, un centro delantero cu ta milita den e 
ekipo di Pisa. Inicialmente e lo a wordo bendi cu e ekipo 
di Bologna cu kier a huur e delantero aki cu tin estatura 
hopi halto y kende lo a costa 10 miy9on euro pero ora cu 
e posibilidad pa hunga den AJAX a presenta, el a dicidi cu 
e no ta bay Bologna pero kier pasa pa AJAX. E hoben kier 
hunga den Champions League y cu AJAX esaki ta posibel 

n incidente cu a sosode den e ciudad di 
Tuticorin den e districto di Thoothukudi na 


India, a laga hopi hende sorprendi ora c’un tata, a 
dicidi di mata su yiu muhe y su esposo cu kende el 
a caba di drenta enlace matrimonial cu ne. 


E pareha recien casa, a caba di drenta nan cas cu 
nan a huur ora cu e tata a logra di penetra den e 
caso den oranan di anochi y uzando un machete a 
kap a pareha ocasionando nan morto. 


Despues di algun ora e homber a entrega su mes 
na autoridadnan policial declarando despues cu 
el a comete e asesinato cruel aki, pa motibonan 
familiar ya cu e famia lo tabatin un otro homber 
asigna caba pa casa cu e mucha muhe. 


Pa colmo e pareha asesina, di nombernan 
Manickaraj and Reshma, segun informacion ricibi, 
lo ta famia di otro algo cu ta inaceptabel den e 
cultura di Tamil Nadu y for di algun tempo caba 
tabatin incidentenan cu a tuma luga pero a pareha 
no a solicita proteccion di polis. 


E tata y famia di e mucha muhe a keha e pareha 
na autoridadnan hudicial caminda a exigi pa anula 
e matrimonio pero e pareha a insisti cu nan tur 
dos ta mayor di edad y cu nan a dicidi di casa dor 
di nan propio escogencia. 


Algun oficial di gobierno a trata di interveni den e 
disputa familiar aki pero e dos hobennan a sigui 
nan caminda, a huur un cas pa nan biba hunto 
cu e mucha muhe studiando ainda mientras cu 
e esposo tabata traha te ora cu e tata a penetra 
den nan cas den oranan di anochi y kap tur dos cu 
machete. 


Tata ta mata su yiu muhe y e esposo 

aña aki, un biaha mas, Departamento di Cultura y Popcorn 
Club a organisa e Proyecto “Gang di Arte-Dream Dare Do”, 


caminda hobennan ta haya e oportunidad di haya guia y 
demostra nan talento. 


Gang di Arte (GDA) ta un proyecto di Departamento di 
Cultura bou di auspicio di Minister di Cultura cu a inicia na 
aña 2007. Meta di GDA ta pa ofrece un plataforma di arte 
unda hubentud por expresa diferente disciplina den arte y 
Dream Dare Do (DDD) ta un proyecto organisa pa Popcorn 
Club. Meta ta pa crea, encurasha y fortalese lidernan hubenil 
como tambe pa descubri, motiva y engrandece e hobennan 
cu ta interesa den arte. 


Esaki ta di cuater aña consecutivo cu e dos proyectonan 
aki ta ser combina hunto y ta siña e hobennan diferente 
disciplina artistico durante un siman. E hobennan ta entre e 
edad di 13 pa 20 aña unda nan ta haya tayer di baile, musica, 
teatro y tambe arte visual. Como cu tur dos proyecto tabata 
tuma luga tur aña durante vakantie grandi, pa e motibo aki a 
dicidi na uni e dos proyectonan aki. 


E proyecto aki ta encera tambe un intercambio cultural, 
unda cu Lider y hobenan a bin for di Hulanda, Inglatera, 
Spañe a uni cu Aruba pa forma parti di e tayernan. Den e 
siman di 10 pa 19 di juli ultimo, un cantidad di 125 hoben 
a ricibi tayernan di e.o. baile di diferente genero, teatro y 
musica cerca lidernan hoben na entre otro den cantina y e 
salanan MFR 1, 2, 3 y 4 di John F. Kennedy Education Center, 
na Plaza Betico y na Incubator na Cas di Cultura. 


Despues di e tayernan, den oranan di anochi e participantenan 
tabata tin diferente actividad social y cultural planea, como 
tambe un ‘Island Tour’. E resultado di tayernan a wordo 
estrena dia 19 di juli ultimo riba e tarima di Cas di Cultura. 
Awo lo sigui cu e preparacionnan pa competencia mes di 
Gang di Arte. E final di e competencia di lo ta 9 di november 
2022. 


Minister di Cultura ta gradici Departamento di Cultura Aruba 
y Popcorn Club pa organisa otro exitoso tayer di Gang di Arte- 
Dream Dare Do. Igualmente ta gradici tur persona cu a duna 
nan sosten pa e proyecto di GDA y DDD por a logra su meta. 
Tambe minister ta extende for di awor caba un invitacion, 
pa bin apoya nos hobenan talentoso den e competencia di 
Gang di Arte 2022 dia 9 di november venidero den Cas di 
Cultura. 


Minister di Cultura ta felicita Gang di Arte y Dream Dare Do pa un biaha mas ta exitoso: 


Hobennan durante un siman a 


siña diferente disciplina artistico 

n spiel original di famia Ecury, decora cu cherubin 
(angel di sabiduria) y Apollo (dios Griego), cu a forma 


parti di e interior di casnan di famia Ecury ta bolbe MANA. 
E ta ser compaña pa un stoel estilo emperador Luis XVI, 
tambe di fin di siglo 19. 
Mueblenan Frances di fin di siglo 19 di nivel halto 
tabata ser importa na Aruba y tabata simbolo di e status 
social di e ‘shonnan’. Un status di grandesa cu tambe 
ta complementa e detayenan arkitectonico pafor di e 
edificionan monumental Ecury. 
E dos artefactonan menciona lo forma parti di e 
exposicion den desaroyo “Spirito di Tempo”, proyecta pa 
habri den 2023. Spirito di Tempo ta ilustra e elegancia y 
forma di biba di e comerciantenan rond di decada 20-30 
di siglo pasa y lo contene piezanan unico cu ta ilustra e 
estilo di bida den “cas di shonnan” (stads villas) na Playa. 
E exposicion aki lo ser instala den e edificio central di e 
compleho Ecury, un mansion cu a ser construi na 1929 pa 
Dada Picus. 
Akiden lo reubica e entrada principal pa MANA (Museo 
Arqueologico Nacional Aruba). 
Pa varios generacion e spiel a forma parti di e bida diario 
den e monumentonan Ecury. E stoel tabata forma parti 
di e mueblenan original di Miraflor, un otro mansion 
construi pa Dada Picus bou encargo di Famia Arends 
Lacle. E artefactonan aki a pasa den diferente man di 
colecionistanan durante decadanan. Nan a reconoce e 
balor cultural historico y ta orguyoso di por contribui na 
traspasa y expone herencia cultural di Aruba. 
Ademas di e spiel y stoel mahestuoso indica, lo incorpora 
den “Spirito di Tempo” varios otro piesa spectacular 
cu a sali for di diferente coleccion priva y nacional. 
Piezanan antiguo ta trece posibilidad y inspiracion 
pa coleccionistanan y creadornan artistico. MANA ta 
reconoce y gradici UNOCA y Prins Bernard Cultuurfonds 
Caribisch Gebied pa nan contribucion pa por a adkiri e 
dos piezanan unico pa comunidad y bishitanten tambe 
por disfruta di nan. 


Piezanan unico pa Cas Dundun Ecury 

WILLEMSTAD – Recientemente Minister di Salubridad, 
Medio Ambiente y Naturalesa drs. Dorothy Pietersz- Janga, 
a huramenta Boticario drs. Aïsha T. M. Overman. Minister 
Pietersz- Janga ta encarga cu huramentacion oficial cu 
mandato di Gobernado y señor Thierry Goeloe a atende e 
parti protocolario. Di e forma aki e Boticario cu a huramenta a 
cumpli cu exigencianan di nos leinan vigente pa e por eherce 
su profecion. 


Despues di e acto oficial Minister Pietersz- Janga a felicita 
drs. Aïsha Overman y a dese’é tur clase di exito den su carera. 
Actualmente drs. Aïsha Overman ta labora na Botica Jan 
Noorduyn. Riba potret, Minister Pietersz- Janga y drs. Aïsha 
Overman despues di e acto oficial. 


WILLEMSTAD - Partido Inovacion Nacional (PIN) a 
tuma nota cu Corsou a scor number un den un sondeo di 
e prestigioso plataforma Bloomberg como destinacion 
isleño pa trahadonan remoto y digital nomads. Esaki 
ta resultado directo di e combinacion di trabou di 
sirbidonan publico experto di un banda y politiconan cu 
oido pa progreso di otro banda. 


Durante di pandemia di Covid-19 e fenomeno di traha 
for di distancia (for di cas) a crese barbaramente. Pa 
motibo di ta asota pa e malesa di Covid-19, buscando 
pa bai luganan caminda nan ta mas “safe”, hendenan a 
cuminsa mobilisa for di nan pais. Companianan a duna 
nan hendenan espacio pa traha for di cas y esaki a pone 
cu varios a scohe pa bai un otro pais, caminda nan tabata 
sinti mas seguridad y libertad. 


Boticario Overman a huramenta 


serca Minister Pietersz- Janga 


PIN ta felicita politiconan cu a 


traha riba projecto Digital Nomads 


Gobierno di Corsou a bula riba e posibilidad aki 
y a desaroya un maneho pa atrae e tipo di trahado 
aki pa bin keda y traha un temporada for di Corsou. 
Bou di mando di ex Minister di Economia Giselle 
McWilliam y despues ex Minister Steven Martina, 
ambtenaarnan y trahadonan di Oficina di Turismo a 
desaroya y implementa e programa. 

busca te den parke 
di kristof, cu e fin pa 
logra localisa e turista 
aki. Tur dia e buskeda 
tabata intensivo y a hasi 
uso di personanan cu tin 
bon conocemento di e 
mondi aki, pa asina por 
a busca mas structura 
y dirigi. Mientras tanto 
ta sigui expande e area 
di buskeda na Banda 
Bou y lo bai concentra 
proximamente den areanan di Santa Cruz y Kenepa. 


Cuerpo Policial Corsou ta publica potret y 
informacion di e turista perdi aki y ta hasi un 
apelacion na comunidad, pa ken cu sa paradero di e 
persona aki of a señal’é na un of otro sitio, pa tuma 
contacto cu polis mesora na e number di emergencia 
911 of 917. 


WILLEMSTAD – Entrante diamars 2 di augustus 2022 
e tarifa regula di diesel ta subi na Corsou. E tarifa regula 
di gasolin ta subi levemente. Tambe e tarifa di electricidad 
y awa ta subi dialuna 1 di augustus 2022. Esaki Bureau 
Telecommunicatie en Post (BT&P) ta participa den su 
comunicado mensual riba e particularidad aki. BT&P ta 
supervisa e desaroyo di preis di productonan petrolero y di 
utilidad. 


E aumento di tarifa pa electricidad y awa ta resultado di 
un promedio halto di preis di combustibel pa produccion di 
electricidad respectivamente preis di electricidad halto pa 
produccion di awa, e produccion mixto pronostica y tambe 
e factor di coreccion halto pa electricidad y awa ofer di juni 
2022. Aprobacion y fihamento BT&P ta acesora Conseho 
di Minister (KdM) encuanto e tarifanan nobo. Solamente 
despues cu e KdM aproba e propuesta, e Minister pa 


WILLEMSTAD - Den oranan laat di mainta di diamars 
26 di juli 2022, famia di un homber hulandes cu ta na 
Corsou di bishita, a bati alarma, ya cu e no a regresa for 
di un paseo cu el a bai hasi den mondi. 


E bishitante aki cu tin algo mas cu un siman na Corsou 
tin pa custumber di bai cana tur mainta den mondi di 
Jeremi sea cu su famia of su so. Diamars el a bai su so 
y na momento cu su famia a nota cu el a tarda, a tuma 
contacto mesora cu polis, cu inmediatamente a drenta 
den accion. A cuminsa cu un buskeda den e area hunto 
cu e yiu, canando e trayecto cu normalmente e sa cana 
cu su tata, pero sin e resultado desea. 


Durante di e buskeda mas laat den dia y cu a sigui te 
den oranan di marduga di e siguiente dia, miembronan 
di diferente organisacion a participa. A hasi uso tambe di 
drone y helicopter cu a bula riba e area. 


Reaccion di esnan cu tabata busca riba señal di su celular 
tampoco no a produci nada. Diaranson a sigui escala cu 
personal y alabes a amplia e teritorio na unda tabata 


Tarifa di diesel, electricidad y awa ta subi, 


gasolin ta aumenta levemente 


Turista Hulandes perdi 


Desaroyo Economico, cu a la bes ta encarga cu 
asuntonan di energia, ta fiha e tarifanan. Eseinan 
ta e tarifanan maximo cu por usa un luna largo. 
Cu e procedura aki, cu ta considera factornan 
internacional y local, e supervisor BT&P ta vigila 
e entrega di combustibel, awa y electricidad 
na e poblacion local di forma independiente y 
transparente, pa esaki ta continuo y rasonabel. Por 

FORTALEZA PA FAMIA. 


Scirbi pa pastor Marcel Balootje. 


KICO TA E CONSECUENCIA DI FALTA DI PORDON. 


No ta exageracion, pero tur hende tin derechi di sa e berdad, pasobra tin hopi cu no ta compronde, y no kier 
laga los, pero cada dia ta montona, cos riba otro, sin busca ningun clase di ayudo, pero ta sigi venga, yena 
curpa cu amargura, y no ta nota e peliger di falta di pordon. Pero di berdad tin un peliger grandi den bida di 
un hende , ora cu falta di pordon ta presenta,y permanece, e situacion por ta dificil pero hende mester siña 
pordona y los for di pasado. 


Falta di pordon ta afecta bo spirito y bo alma. Falta di pordon ta trece strobacion den bo crecemento 
spiritual, y no tin contesta pa oracion. Falta di pordon ta traha un muraya entre abo y Dios, pasobra miedo lo 
reemplasa bo paz, y prison mental lo reemplaza bo libertad. Falta di pordon ta causante di depresion,malesa 
di curason (atake) y diabetes. E ta stroba bo oracion pasobra bo curazon ta yena cu ofensa y rabia riba otro 
hende. Hesus den Lucas capitulo 22:34 a expresa: Tata pordona nan pasobra nan no sa kico nan ta haci. 
Hesus a muri pa pordon di nos pica y no a muri cu ningun hende riba su curazon. 


Dicon Dios kier pa nos pordona? Pasobra si nos no pordona Dios tampoco ta pordona nos (Mateo 6:14+15). 
Bo no ta cana cu Dios ( 1 Juan 4:20+21) Bo ta perde Salud y Vitalidad ( Salmo 32:1-5) Bo ta perde bo goso 
( Proverbionan 15:17 ) Hebreonan 12:15). Bo ta perde bo libertad mental, bo ta bira esclavo, di esun cu 
bo ta odia.( E ta controla bo bida y bo pensamento, si bo no kier pordona). Bo ta perde speransa , pasobra 
amargura ta ocupa bo curason. Por yega asina leu cu bo ta pasa sufrimento pa bo futuro generacion, 
especialmente ora e ofensa ta den famia (Exodus capitulo 20:5+6). Bo tin cu tuma un decision bo no por 
biba cu falta di pordon cual ta trece consecuencia negativo pa bo salud. 


Falta di pordon ta duna lugar na diabel den bo bida, e ta blokia bo pensamento. (Efesionan 4:26-27) ( 1Pedro 
5:8). Falta di pordon ta pone nos cay for di gracia( Hebreonan 12:14+15) Pa bienestar di otro y nos mes, Dios 
kier pa nos pordona, mescos cu nos a wordo pordona. Dios kier pa nos pordona pasobra Dios sa e daño cu 
falta di pordon por haci den nos bida. Ora bo no ta pordona ta manera bo ta manera bo ta bebe un veneno 
y spera pa otro hende muri. Falta di pordon ta pone bo cera den e prison di amargura Mateo 18:23-25. 
Falta di pordon ta hiba hende fierno( Mateo capitulo 7 vers 21-23. Ta hopi hende tin na caminda di dokter, 
usando remedi tur dia, hopi dolor di cabes, sconde pa hende,atake di depresion, awel ta yega tempo pa laga 
los, pasobra Dios kier haci bo completemente liber. Nos tur mester tene na cuenta na locual ta para scirbi 
den 2 Corintionan 2 ver s 10+11: Ma ken cu boso pordona, mi tambe ta pordona, pasobra di berdad loke 
mi a pordona, si mi a pordona algo, mi ahacie pa boso motibo de e presencia di Cristo. Pa satanas no cohe 
ventaha riba nos, pasobra su triki no ta desconoci pa nos. Haci un esfuerso pa pordona, aunke bo no ta biba 
mas hunto cu un hende,sea sabi y pordona y keda liber. 


Sinceramente, Pastor Marcel Balootje 

“Dios ta Amor…Y amor ta Dios, 


Maske mi no ta na e mundo aki, tur dia 
lo mi ta banda di boso curason, mi por 


stens di loke Senjor ta hacie” Salmo 33 


Cu profundo tristesa pero conforme cu boluntad 


di Dios, nos ta anuncia cu a fayese: 


Delwin Lindor Maduro 
Mihor conoci como “ Prince D’’ 


Lagrima y flornan por seca, su recuerdonan y tur loke el a 
haci y significa pa nos, cu lo keda graba pa semper den nos 
mente y curason. “Cerca Dios mi alma ta na paz, ta di DJ’E 


mi salbacion ta bin” Salmo 62:1 


Cu dolor na nos curason, nos ta participa fayecimento 


inesperadamente 
di nos ser stima: 


Sra.vda. Matilda Angela-Erasmus 


Cariñosamente yama “Tila” 
*29-08-1940 - †20-07-2022 


“Mi tin Dios pa wardador, 
pues mi’n tin falta di nada” 


Cu dolor na nos curazon pero conforme cu Dios 
su boluntad nos ta anuncia fayecimento di nos 


querida 


Sonia Henriquez Maduro 


*02-01-1957 †28-07-2022 


Acto di entiero lo wordo anuncia despues. 
Nos ta pidi nos disculpa cu nos no ta ricibi 


bishita di condolencia na cas. 


“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Cu dolor na nos curason, nos ta participa 


fayecimento di nos ser stima: 


Lisette N. Webb 


Cariñosamente yama “Lis” 
*07-07-1973 - †28-07-2022 


Acto di entiero lo wordo anuncia despues 

Dios ta amor i amor ta Dios. 
Maske mi no ta na mundo aki, tur dia lo mi ta 
banda di boso Curazon, mi por stens di loke 


Señor ta hasi. Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”Salmo 33 
Cu dolor na nos curason nos ta participa 


fayecimento di nos ser stima: 


Sr. Lucio A. Krosendijk 


Cariñosamente yama “Lucho” 


*08-06-1961 - †26-07-2022 


Acto di entiero lo wordo anuncia despues 


Rouwadvertentie (conceptversie) 


“Wij weten dat wanneer onze aardse tent, het lichaam waarin we 


wonen, wordt afgebroken, we van God een woning krijgen: een 


eeuwige, niet door mensenhanden gemaakte woning in de hemel.” 


2 Korintiërs 5:1 NBV21 


Bedroefd, maar dankbaar dat haar een verder lijden bespaard is 


gebleven, geven wij u kennis dat van ons is heengegaan: 


Edith Vivian Hodgson - Brookman 


14 Juni 1939 (Djatibarang, voorheen 


Nederlands-Indië) - 27 Juli 2022 (Aruba) ✝ 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual cu mi laga atras keda bunita y Laga 
esakinan termina den tur buniteza. Cado Wever Cu 
dolor na nos curason, nos ta anuncia fayecimento di 


nos ser stima: 


Emmanuel E.P. Tromp 
*25-12-1956 - †27-07-2022 


Acto di entiero lo wordo anuncia despues 

“Señor ta mi wardador, mi’n tin falta 


di nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. Salmo: 23 


Cu dolor na nos curason, nos ta participa 


fayecimento di nos Tanta stima: 


Veronica Tromp 


Cariñosamente yama “Jonka” 


*28-05-1936 - †29-07-2022 


“Señor ta mi wardador, mi’n tin falta di nada Den 
cunucu di yerba berde e ta ponemi sosega. E ta 
hibami na awa trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Avelina Aurita Maduro 


Mihor conoci como: “Evelin” 


*28-07-1946 - †24-07-2022 


Canta grandesa di Señor huntu cu mi, ban alabá su Nomber tur 
huntu! M’a acudi na Señor: El a scucha mi, El a libra mi di tur mi 
temornan. Esnan ku fiha riba djE lo bria y nan cara lo no keda na 


bèrguensa. 


Cu dolor na nos curason, nos ta participa fayecimento di: 


Sr. José D. Tromp 


Cariñosamente yama “Jossy” 


*18-01-1948 - †22-07-2022 


Acto di entiero lo wordo anuncia despues 


Laga tur loke ta spera mi ta bunita 


Laga tur locual cu mi encontra na caminda ta 


bunita Laga tur locual cu mi laga atras keda bunita 


y Laga esakinan termina den tur buniteza. 


Cado Wever. 


Cu dolor na nos curason, nos ta anuncia 


fayecimento di nos ser stima: 


Rudolf Benito Mackintosh 


(Benito, Mack, Dolf) 


*23 maart 1954 – † 23 july 2022 


